# RÁTKAI MÁRTON KLUB

# 1113. Budapest Zsombolyai u.6. 1113. Budapest Zsombolyai u.6

# T.:3433-880 T.:344-50000

E-mail: ratkaiklub@mail.datanet.hu [www.tit.hu](http://www.tit.hu), info@tit.hu

[www.ratkaimartonklub.hu](http://www.ratkaimartonklub.hu)

**2017. szeptemberi műsorai**

Radnóti Miklós: Erdő

A lomb között aranykard,
napfény zuhant át,
megsebzett egy fatörzset,
s az halkan sírni kezdett
aranylófényű gyantát.

*Tisztelt Klubtagunk! Kedves Vendégünk!*

*Elmúlt a nyár, és immár új évadot kezdünk. A megváltozott helyszínen más lehetőségek állnak a klub rendelkézésére. A megszokott csütörtök mellett, kedden reggelenként jógával várjuk az óvatosan mozogni vágyókat.*

*Új helyszíneket is ajánlunk, ezzel is bővítve műsorkínálatunkat. Szeretnénk programjainkkal új lehetőségeket biztosítani klubtagjainknak. Várjuk tehát, az érdeklődőket és kérjük a klub támogatóit, hogy hívják barátaikat, ismerőseiket a klubba.*

**5-én /kedden/ 9 órakor:**

**ÚJRA INDUL AZ ARANYKOR JÓGA !!!**

Mi az Aaranykor jóga?

* az életkori sajátosságoknak megfelően összeállított jogagyakorlás, mely fokozatosan és gyengéden átmozgatja a teljes testet
* segít a fizikai és mentális egészség megőrzésében
* védi az izületeket, fejleszti a váz és izomrendszert
* javítja a keringést és az emésztési folyamatokat
* fejleszti a koncentrációs képességet
* segít a testi-lelki-szellemi harmónia kialakításában és fenntartásában.

Bárki részt vehet, nem igényel jógás előképzettséget!

Kényelmes öltözet szuükséges és egy pléd, vagy jógaszőnyeg (ha van).

Ára: 1000- Ft / alkalom, (60 perc), Rátkai Márton Klub tagjainak 500 Ft/ alkalom.

Bejelentkezés: Molnár Móni akkreditált hatha jógaoktató, 30/2213179 és a helyszínen.

* Az első alkalom díjmentes.

**Várjuk keddenként reggel 9-kor!**

**7-én /csütörtökön/ du. 6 órakor:**

**MAZÁN MIHÁLY: Mazán a Belső Világ** című kiállítását megnyitja **Zsidákovics Mihály**

"SZERETNÉM MINÉL TÖBB EMBER "ZOMBI ÜZEMMÓD" KAPCSOLÓJÁT "KI" ÁLLÁSBA KATTINTANI!" - MAZÁN MIHÁLY

Utána:

**500 ÉVES A REFORMÁCIÓ**

Előadó: **dr. Koncz Gábor** egyetemi magántanár, a Magyar Comenius Társaság elnöke, a TIT Stúdió Egyesület igazgatója.

**Heltai Gáspár: Fabulák**

**Szalóczy Pál estje**

Heltai Gáspár, protestáns lelkész, szépíró, műfordító Aesopus állatmeséinek mintájára írt „fabulái” a magyar meseirodalom első gyöngyszemei, az 1560-as évekből. A történetek „értelme” minden mese után olvasható Heltai megfogalmazásában. Afféle „eszmei mondanivalók”, útravalók ezek, amelyek eligazítják a tévelygőket, és az új, protestáns vallásetika alapján igyekeznek a helyes útra terelni őket. Heltai nem egyszer név szerint állítja pellengérre kora általa elítélt személyiségeit, nem hallgatva el lesújtó véleményét róluk.

A kultúrtörténeti ritkaság, a korabeli gyönyörű nyelvezet akusztikus megörökítése – úgy éreztük – kötelességünk, ezért vállalkoztunk a teljes meseanyag hangfelvételének elkészítésére.

Idén pedig a Reformáció éve alkalmából a Magyar Napló Kiadóval közösen jelentettük meg Heltai könyvét hasonmás kiadásban, és minden példányba belehelyeztük a teljes hangfelvételt CD formájában.

A könyv a CD melléklettel a helyszínen megvásárolható.

**12-én /kedden/ 9 órakor:**

**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.

Foglalkozásvezető: Molnár Móni akkreditált jógaoktató.

Az első találkozás ingyenes.

Részvételi díj: 1000 ft/alkalom, Rátkai Klub tagoknak: 500-Ft/alkalom.

Találkozunk keddenként reggel 9 órakor könnyű ruhában és meleg zokniban

**14-én / csütörtökön/ du. 6 órakor:**

**Folyóirat és könyvbemutató**

**Nekünk Nyolc Folyóirat** és **Uljana Wolf: A száj mozdulatai** című műfordításkötetének (Hochroth Budapest Kiadó 2017) bemutatója.

A kötet fordítója: Bak Rita.

Az estet vezeti: Bak Rita, főszerkesztő, dr. Payer Imre és Miszlai Gyula szerkesztők.

Fellépnek: Bátai Tibor, Hámori Attila és a lap további szerzői.

**19-én /kedden/ reggel 9 órakor:**

**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.

Foglalkozásvezető: Molnár Móni akkreditált jógaoktató.

Az első találkozás ingyenes.

Részvételi díj: 1000 ft/alkalom, Rátkai Klub tagoknak: 500-Ft/alkalom.

Találkozunk keddenként reggel 9 órakor könnyű ruhában és meleg zokniban

**21-én /csütörtökön/ du. 6 órakor:**

**Rizmajer Bence gitárkoncertje**

Műsoron: J.Rodrig, A.Diabelli, F.Tarrega, H.Villa-Lobos, J.S.Bach,

Felkészító tanár: Kató Árpád

Rizmajer Bence az Eötvös Alapítvány által biztosított Kohno-Sakurai mesterhangszeren játszik.

**25-én/hétfőn/ du 5 órakor:**

**DUNATÁJ MOZI**

Füredi Zoltán: ***ÉSZAKFÖLD***

1998-2002, 62 perc, dramaturg: Nagy Ernő, operatőr: Füredi Zoltán

Fenn, északon más világ van. A levegő kék, a fák az égig érnek. A völgyoldalban sötét üregek tátongnak. Esőzések után néha megnyílik a szikla és vizet okád. A lombok felől időnként szárnyak suhogását hallani, és hallani azt is, ahogy a gomba nő a gyökerek közt. Égő fa illata száll. Lenn a völgyben emberek élnek. Sötét van még, amikor erős építésű járműveikkel megállnak a kocsma előtt. Hajnalban hagyják el a falut, fejszét, fűrészt visznek magukkal… Bár Északföld mitikus táj, Répáshuta falu és az ott élő szlovák erdei munkások valóságosak: négy korosodó férfi, négy különböző karakter, négy hagyományos erdei mesterség, négy évszak...

Könyvek böngészése

Büfé: ki mit hoz, azt kínál.

A TIT Stúdió Egyesülettel, a Magyar Művelődési Társasággal, a Dunatáj Alapítvánnyal közös rendezésben.

A belépés díjtalan!

**28-án / csütörtökön/ du. 6 órakor:**

**A KRÓNIKÁS ZENEDE KLUBJA**

A műsort vezeti a Krónikás Zenede alapító igazgatója: Dévai Nagy Kamilla

A helyszínen CD-k vásárolhatók és dedikáltathatók.

A Krónikás Zenede adományokat szívesen, és hálásan fogad!

A belépés díjtalan!

KÖZLEMÉNYEK

**Kedves Klubtagok és Vendégek!**

A LOOK Galleryben (1137. Bp. Katona József u. 10/a) Burján Gál Enikő festőművész kiállítása látogatható előzetes telefon egyzetetéssel (30-842-9715)

A MŰSORVÁLTOZTATÁS JOGÁT FENNTARTJUK!

MŰSORAINK TAGDÍJKÁRTYÁVAL, VAGY NAPIJEGGYEL LÁTOGATHATÓK!

**ÉVES TAGDÍJ: 5000 Ft.**

**Napijegy ára: 500 Ft.**

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a LOOK Gallery, és a TIT Stúdió Egyesület támogatja.

Médiatámogató a KONTAKT Rádió..

  



